b'\n_START_ARTICLE_\nFire Emblem: Path of Radiance\n_START_SECTION_\nArgument\n_START_PARAGRAPH_\nIke \xc3\xa9s el fill de Greil, el l\xc3\xadder d\'una banda de mercenaris coneguts com a "Mercenaris de Greil". Poc despr\xc3\xa9s de comen\xc3\xa7ar a treballar Ike en la banda de mercenaris, el grup s\'assabenta que Daein, un poder\xc3\xb3s regne, ha enva\xc3\xaft Crimea, de menor poder militar. Ike i un menut grup es dirigeixen a investigar, per\xc3\xb2 despr\xc3\xa9s d\'un combat amb un grup de soldats de Daein troben a un xica inconscient. La duen de tornada a la seua base, i all\xc3\xad descobreixen que \xc3\xa9s Elincia, la princesa de Crimea. Els mercenaris de Greil decideixen protegir-la i dur-la fins a Gallia, el regne dels laguz felins, que \xc3\xa9s aliat de Crimea._NEWLINE_Despr\xc3\xa9s de lliurar-se de m\xc3\xa9s soldats de Daein, Greil combat contra un misteri\xc3\xb3s general daenita, el Cavaller Negre, que el derrota sense dificultat. Ike presencia la batalla i intenta atacar al Cavaller Negre, per\xc3\xb2 \xc3\xa9s derrotat. El Cavaller Negre li pregunta a Greil sobre la ubicaci\xc3\xb3 del "medall\xc3\xb3", amena\xc3\xa7ant-lo de matar als seus fills si no se l\'hi diu. No obstant aix\xc3\xb2 el Cavaller Negre es veu obligat a retirar-se, a l\'oir els rugits del rei de Gallia. Abans de morir, Greil li demana a Ike que no intente venjar-lo._NEWLINE_Els mercenaris de Greil, comandats pel jove Ike, comencen un llarg viatge que els dur\xc3\xa0 a rec\xc3\xb3rrer tot el continent, amb l\'objectiu de derrotar al rei de Daein, Ashnard, i retornar a Elincia al tron de Crimea. Durant el viatge, els foscs motius d\'Ashnard per a iniciar una guerra es desvetllen, aix\xc3\xad com el significat i poder del "medall\xc3\xb3 de Lehran". El grup d\'Ike haur\xc3\xa0 de superar els antics odis entre laguz i beorc i derrotar al Cavaller Negre i, m\xc3\xa9s tard, al mateix Rei Ashnard per a evitar un desastre.\n_START_SECTION_\nTellius\n_START_PARAGRAPH_\nPath of Radiance realitza l\'acci\xc3\xb3 en un continent fictici dit Tellius. Tellius est\xc3\xa0 dividida en diverses nacions que s\xc3\xb3n governades per beorcs o laguz. Hi ha set nacions:_NEWLINE_Crimea: \xc3\x89s un regne beorc que \xc3\xa9s enva\xc3\xaft al principi del joc. Tamb\xc3\xa9 \xc3\xa9s on es troba la Fortalesa dels mercenaris de Greil Mercenaries._NEWLINE_Daein: \xc3\x89s un regne beorc que intenta envair gran part del continent comen\xc3\xa7ant per Crimea. Les seues aspiracions comen\xc3\xa7aren des del moment en qu\xc3\xa8 arrib\xc3\xa0 al tron el rei Ashnard._NEWLINE_Begnion: \xc3\x89s una aristocr\xc3\xa0cia beorc d\'adoradors de la deessa Ashera dirigida en el seu estament m\xc3\xa9s alt per la jove ap\xc3\xb2stol Sanaki._NEWLINE_Gallia: Cap de les b\xc3\xa8sties laguz; la qual ha millorat les relacions amb el regne Crimea gr\xc3\xa0cies a les amistoses relacions entre les fam\xc3\xadlies governants de Crimea i Gallia. _NEWLINE_Phoenicis: Casa dels falcons laguz; el seu l\xc3\xadder \xc3\xa9s Tibarn._NEWLINE_Kilvas: Casa dels corbs laguz, considerats m\xc3\xa9s menyspreables i deshonorables que els falcons. El seu rei \xc3\xa9s Naesala._NEWLINE_Goldoa: Casa dels dracs; a\xc3\xafllada de la resta del continent i governada pel Black Dragon King Deghinsea.'